Hatten på fruktlegemet blir mellom 1 og 6 cm i diameter. Til å begynne med buer hatten nedover, men senere blir formen flatere, ofte med en forsenkning på oversiden av hatten mot midten over stilken, som noen ganger kan bli litt rufsete. Når den er fuktig kan den være dyp skinnende lilla, omtrent som en ametyst. Både det norske navnet og det vitenskapelige navnet er knyttet til fargen. På kanten får den bleke striper.